PRITARTA Vilniaus lopšelio-darželio “Pakalnutė”

mokytojų tarybos nutarimu

2023 m. vasario 1 d.

Protokolo Nr.1

PAVIRTINTA

Vilniaus lopšelio-darželio “Pakalnutė”

Direktoriaus įsakymu Nr.V-9

2023 m. vasario 1 d.

VILNIAUS LOPŠELIO – DARŽELIO “PAKALNUTĖ“

2023 METŲ

VEIKLOS PROGRAMA

 **Darželio pristatymas**

Vilniaus lopšelis – darželis „Pakalnutė“ įsteigtas 1972 metais.

Darželis savo veiklą grindžia Vaiko teisių konvencija, Lietuvos Respublikos Konstitucija, Lietuvos Respublikos švietimo ir kitais įstatymais, Lietuvos Respublikos Vyriausybės nutarimais, Lietuvos Respublikos Švietimo ir mokslo ministerijos norminiais aktais, Vilniaus miesto savivaldybės tarybos sprendimais, Savivaldybės administracijos Kultūros, švietimo ir sporto departamento direktoriaus ir Švietimo skyriaus vedėjo įsakymais, įstaigos nuostatais ir kitais dokumentais.

Darželyje „Pakalnutė“ vaikai ugdomi lietuvių kalba ir vienoje grupėje lenkų kalba. 2022 m. sukomplektuota 11 grupių. Kiekviena grupė atvira naujovėms, savita, turinti originalų stilių. Darželyje ugdosi 216 vaikų. Dauguma vaikų aktyvūs, drąsūs, kūrybingi. „Pakalnutėje“ dirba 26 pedagogai. Visi turi pedagoginį išsilavinimą. Amžiaus vidurkis - 44 metai. Pedagogų kolektyvas turi patirtį dirbti komandoje, dalintis patirtimi su kitais pedagogais, sistemingai rengiamos paskaitos, seminarai, atviros veiklos, veiklos projektai su socialiniais partneriais. Darželyje teikiama švietimo pagalba 41 vaikui turinčiam specialiųjų ugdymosi poreikių.

Darželis turi savo vėliavą, logotipą, kuriami pristatymai, kuriose fiksuojami ryškiausi įstaigos bendruomenės veiklos epizodai.

 **Vizija**

Šiuolaikiškas, atviras, sveikatą puoselėjantis darželis – šiuolaikiniam vaikui.

 **Misija**

Teikti kokybišką, vaiko poreikius atitinkantį ikimokyklinį ir priešmokyklinį ugdymą, bei pritaikyti jį specialiųjų poreikių turintiems vaikams. Ugdyti aktyvų, savo gebėjimais pasitikintį, stiprią motyvaciją turintį vaiką, sudaryti prielaidas tolimesniam sėkmingam mokymuisi mokykloje.

**Prioritetinės darželio „Pakalnutė“ veiklos sritys 2023 m.:**

* būti atviru, moderniu ir saugiu darželiu;
* siekti darželio personalo kūrybinės edukacinės kompetencijos ir teikti aukštos kokybės ikimokyklinį ir priešmokyklinį ugdymą;
* dalyvauti ilgalaikėje nuotolinėje programoje „Besimokančių darželių tinklas“, tobulinti kvalifikaciją.
* siekti bendruomenės darnos ir partnerystės.
1. Bendrosios nuostatos
* Vilniaus lopšelio-darželio „Pakalnutė" veiklos programa 2023 metams, atsižvelgus į strateginius įstaigos planus, švietimo būklę, bendruomenės poreikius, nustato metinius įstaigos tikslus bei uždavinius, apibrėžia prioritetus ir priemones uždaviniams įgyvendinti.
* Programa siekiama: teikti kokybiškas švietimo paslaugas, atitinkančias nuolat kintančias visuomenės reikmes, tenkinti ugdymosi poreikius ikimokyklinio ugdymo srityje, racionaliai, taupiai ir tikslingai naudoti švietimui skirtus išteklius.
* Programą įgyvendins Vilniaus lopšeli-darželio „Pakalnutė” vadovai, mokytojai ir kiti ugdymosi procese dalyvaujantys specialistai, nepedagoginiai darbuotojai, ugdytiniai ir jų tėvai.

1. 2022 m. teigiami pokyčiai

**Ikimokyklinio ir priešmokyklinio ugdymo(si) kokybės gerinimas**

Lopšelis-darželis „Pakalnutė“ veikia nuolat atsinaujinančioje ir kintančioje visuomenėje, todėl darželio bendruomenė yra kūrybinga, darni, atvira naujovėms, vaikų ir šeimų poreikiams.

Darželio bendruomenė dirba komandiniu metodu, siekianti sėkmingo vaiko pasirengimą mokytis mokykloje.

* Darželio pedagogai dalyvavo ES projekte „Inovacijų taikymo ikimokyklinio ugdymo procese mokymai“ ir dalyvavo pratybose “Žaismė ir atradimai“ bei „Patirčių erdvės“.
* Bendradarbiavome su šeima, miesto ir respublikos ikimokyklinėmis ugdymo įstaigomis. Vaikai apsilankė Lazdynėlio darželyje, stebėjo integruotą vaikų veiklą pagal poeto E.Mieželaičio poemą „Zuikis Puikis“. Dalyvavome dr[augiškose Vilniaus lopšelių-darželių „Žibutė“ ir „Pakalnutė“ priešmokyklinio amžiaus vaikų krepšinio varžybos](https://www.vilniauspakalnute.lt/draugiskos-vilniaus-lopseliu-darzeliu-zibute-ir-pakalnute-priesmokyklinio-amziaus-vaiku-krepsinio-varzybos/)e. STEAM kūrybinių-inžinerinių darbų nuotraukų parodoje „Vilnius mažųjų rankomis“, vaikų virtualios kūrybinių darbų parodoje skirtoje šeimos dienai „Mano šeima“, kūrybiniame projekte “Kalėdinis žaisliukas”, vaikų virtualioje pilių nuotraukų parodoje “Mano pilis-Lietuvai” ir kitose.
* Bendradarbiaujame su Lazdynėlio, Santariškių lopšelio – darželio bendruomene ir kartu surengėme teorinę-praktinę konferenciją „Ugdymo inovacijos darželyje“, parengėme filmuotą patirties pristatymą.
* Dalyvavome specialiųjų poreikių vaikų ugdymo tobulinimo konferencijoje ir mokymuose.

Kartu su įstaigos bendruomene, sklandžiai įgyvendinamos strateginiame plane numatytos kryptys išlaikyti ir stiprinti žmogiškuosius išteklius, pedagogams ir jų padėjėjams sudarytos galimybės tobulinti kvalifikaciją, skatinami kolegialūs santykiai, kūrybiškos iniciatyvos, turtėja įstaigos kultūra.

Siekiant užtikrinti aukštą vaikų ugdymo kokybę ir įvairių gebėjimų turtinimą, nuolat atnaujiname darželio vidaus ir išorės aplinką STEAM priemonėmis, žaidimų aikšteles praturtinome naujomis šiuolaikiškomis priemonėmis – sūpynėmis ir karstynėmis. Eksperimentų ir tyrinėjimų erdvė nuolat praturtinama naujais želdiniais, augalais. Kasmet stebime augalų augimo pokyčius, ragaujame naują derlių, ruošiame salotas, desertus. Tai turtina patirtinį vaikų ugdymą.

Edukacinė aplinka nuolat atnaujinama žaislais, knygomis, sporto inventoriumi. Įrengta lauko krepšinio aikštelė. Logopedinis kabinetas praturtintas ugdymo priemonėmis, psichologo kabinetas sensoriniais žaidimais ir ugdymo priemonėmis.

Nuolat skatinama ugdymo turinio kokybė, taikomi inovatyvūs individualizuoto ugdymo metodai, naratyvinis žaidimas, STEAM ir kitos pažangios technologijos. Visos grupės aprūpintos interaktyviomis priemonėmis ir kompiuteriais.

Siekiant užtikrinti sėkmingą specialiųjų poreikių vaikų integraciją ir ugdymą, rengiame individualias konsultacijas tėvams, individualius pagalbos planus, specialiųjų poreikių turintiems vaikams, seminarus ir praktikumus pedagogams,

Darželyje sėkmingai įgyvendinama integruoto, patirtinio, paremto vaiko individualių poreikių tenkinimu ugdymo sistema. Mokytojai elektroninio dienyno „Mūsų darželis“ pagalba planuoja, ugdomąją veiklą, fiksuoja vaikų pasiekimu ir padarytą pažangą.

Į įstaigos ikimokyklinio ir priešmokyklinio ugdymo programas integruojama Patirtinio ugdymo veiklos planas, Geros emocinės sveikatos programa, prevencinė programa „Zipio draugai“, Fizinio aktyvumo programa.

Darželyje skatinama sveikatą stiprinanti veikla: dalyvaujame RIUKKPOS projektuose ir akcijose, „Sveikatiados“ projektuose.

Atliekami tyrimai ir apklausos, kurių pagalba numatomi veiklos pokyčiai tobulinant ugdymo kokybę.

**Kurti saugias ugdymo(si) ir darbo aplinkas**

Lauko žaidimų aikštelės atnaujintos ir praturtintos naujomis priemonėmis. Įrengta krepšinio aikštelė, eksperimentų ir tyrinėjimo erdvė, įrengtas basakojų takas, įsigyta dviratukų ir paspirtukų. Esant tinkamam orui, vaikai sportuoja sporto ir miško aikštelėse. Kasmet rengiamos pavasario ir rudens sporto varžybos.

Žaidimų aikštelės atitinka Higienos normų reikalavimus.

Atnaujinta virtuvės materialinė bazė. Vaikams ruošiamas maistas vadovaujantis palankaus sveikatai maisto produktų ruošimo reikalavimais. Kasdien vaikai valgo vaisius, šviežias daržoves, gali rinktis ir išsakyti savo pasiūlymus. Vaiko nuomonė gerbiama ir į ją reaguojame.

Atnaujintos dviejų grupių sienos, grindys, lubos, durys, kai kurie baldai.

**Siekti bendruomenės narių tarpusavio supratimo ir empatijos**

Darželio pedagogai tobulina savo kompetencijas nuotoliniu būdu pagal sudarytą Kvalifikacijos tobulinimo planą ir sutartį su VŠĮ „Gyvenimo universitetas LT“, „Pedagogas LT“.

Darželyje tobulinama planavimo ir vaikų pasiekimų vertinimo sistema. Įdiegtas elektroninis dienynas, kuriame fiksuojama kiekvieno vaiko pažanga. Individualiai bendraujame su šeima, siekiant geresnės vaikų ugdymo kokybės ir geresnių rezultatų.

Atnaujinta elektroninė svetainė ir sukurtas FB puslapis, šios priemonės gerina informacijos sklaidą.

 Vilniaus lopšelio-darželio „Pakalnutė“ vaikai sėkmingai adaptuojasi ir mokosi „Žėručio“ ir „Ąžuolyno“ progimnazijoje.

1. 2022 metų sunkumai
* Patirties stoka jauniesiems pedagogams, pagalbos programos neturėjimas
* Trūksta stabilumo, vidinės ir išorinės komunikacijos veiksmingumo
* Trūksta kompetencijų įtraukiojo ugdymo proceso organizavime, vaikų ugdymui(si) emocinio mikroklimato užtikrinime.
* Sergamumas Covid-19 liga įstaigos bendruomenėje: dėl sirgusių vaikų, personalo, laikinai izoliacijai buvo uždaromos grupės, komplikavosi vaikų ugdymo(-si) procesas.
* Apribojant šeimų patekimą į įstaigą pandeminiu laikotarpiu, sudėtingas sklandus ir nuolatinis bendravimas ir bendradarbiavimas su ugdytinių tėvais

Galimybės

* Dalintis savo patirtimi tarpusavyje, su kitų įstaigų pedagogais, mokytis iš didesnę patirtį turinčių pedagogų;
* Ieškoti galimybių dalyvauti nemokamuose seminaruose, konferencijose, paskaitose, siekiant kelti savo kvalifikaciją;
* Atsižvelgiant į ugdymo prioritetus propaguoti sveiką gyvenimo būdą, sportuojant, keliaujant į mišką, būnant kuo daugiau gryname ore, įtraukiant ir šeimas.
* Stiprinti komunikaciją pasitelkiant elektroninį dienyną, uždaras grupes, internetinę svetainę

1. Įstaigos veiklos tikslai:
* Priešmokyklinio, ikimokyklinio ugdymo proceso tobulinimas.
* Stabilaus ir palankaus personalo darbui ir vaikų ugdymui(si) emocinio mikroklimato užtikrinimas.
* Bendruomenės sutelktumo didinimas, vidinės ir išorinės komunikacijos veiksmingumas.

Uždaviniai:

* Išlaikyti ir stiprinti žmogiškuosius išteklius, sudarant pedagogams galimybes ir sąlygas: tobulinti kvalifikaciją.
* Skleisti ir perimti gerąją darbo patirtį naudotis informacinėmis priemonėmis.
* Organizuoti ugdomąjį procesą, įtraukiant vaikus, jų žinias ir dominančias sritis.
* Supažindinti su atnaujinta Priešmokyklinio ugdymo programa ir metodinėmis rekomendacijomis. Taikyti inovacijas ugdymo(si) procese.
* Turtinti vaikų sveikos gyvensenos ugdymą(si) ir fizinio aktyvumo skatinimą.
* Saugios emocinės ugdymo(si) aplinkos atnaujinimas.
* Individualios vaikų pažangos stebėjimas, vertinimas ir tobulinimas reflektuojant spec. poreikių vaikų ugdymo(si)procesą.
* Fizinio aktyvumo skatinimas ir geros sveikatos puoselėjimas.

2023 m. Veiklos planas

|  |  |  |  |  |  |  |
| --- | --- | --- | --- | --- | --- | --- |
| **Tikslai** | **Uždaviniai** | **Įgyvendinimo priemonės** | **Terminai** | **Kaštai** | **Atsakingi vykdytojai** | **Tikslo įgyvendinimo vertinimo kriterijai** |
| Priešmokyklinio ir ikimokyklinio ugdymo proceso gerinimas | Išlaikyti ir stiprinti žmogiškuosius išteklius, sudarant pedagogams galimybes ir sąlygas: tobulinti kvalifikaciją | Profesinis tobulėjimas pagal sudarytą Kvalifikacijos tobulinimo planą.Visiems pedagogams sudaryta galimybė dalyvauti ilgalaikėje nuotolinėje programoje „Besimokančių darželių tinklas“ | 2023m. sausis-gruodis | Valstybės ir savivaldybės mokymams skirtos lėšos | Direktorė, direktorės pavaduotoja ugdymui | Atestacijos programa, kompetencijų segtuvai, refleksijos |
| Skleisti ir perimti gerąją darbo patirtį naudotis informacinėmis priemonėmis. | Dalyvauti konferencijose: „Priešmokyklinio ugdymo slinktys: pokytis, kokybė, vaikų pasiekimų ūgtis“ ir kt. | 2023m. sausis-gruodis | Intelektiniai ištekliai | Mokytojai | Parengti pristatymai, patirties sklaida, kolegialus mokymasis |
| Organizuoti ugdomąjį procesą, įtraukiant vaikus dominančias sritis | Surengti bendrus darželio projektus, įtraukti tėvus | 2023m. gegužė, spalis | Mokymo lėšos | Mokytojai  | Parengti pristatymai, patirties sklaida, kolegialus mokymasis |
|  | Turtinti pažintinius gebėjimus organizuojant išvykas, ekskursijas(pagal numatytą renginių planą) | 2023 m. kovas-balandis | Tėvų lėšos | Meninio ugdymo mokytoja, mokytojos | Renginių planas, foto |
| Supažindinti su atnaujinta Priešmokyklinio ugdymo programa ir metodinėmis rekomendacijomis. Taikyti inovacijas ugdymo(si) procese | Pedagogai dalyvauja kvalifikacijos tobulinimo programoje „Priešmokyklinio ugdymo programos atnaujinimas“ | 2023m. pavasaris | Savivaldybės lėšos | PU mokytojai | Pedagogai susipažįsta su nauja PU programa |
| Integruotų inovatyvių veiklų organizavimas, turtinančių visas vaikų kompetencijas. | 2023 m. balandis | Mokymo lėšos | Meninio ugdymo ir PU mokytojos | Parengta video ir foto medžiaga |
| Įrengtoje eksperimentų ir stebėjimų zonoje lauko erdvėje organizuoti patyriminę veiklą | 2023m. gegužė-rugsėjis | Tėvų mokesčio lėšos | Mokytojos  | Parengta video ir foto medžiaga |
| Pristatyti vaikų ugdymosi pažangą ir pasiekimus kviečiant tėvus individualiems pokalbiams. | 2023m. gegužė, lapkritis | Žmogiškieji ištekliai | Mokytojai | Atlikta apklausa, numatyti veiklos gerinimo būdai |
|  | Tobulinti vertinimo ir pažangos fiksavimo sistemą, pasitelkiant el.dienyną „Mūsų darželis“ | 2023m. sausis-gruodis | Mokymo lėšos | Mokytojai | Planavimas ir vertinimas el.dienyne |
| Turtinti vaikų sveikos gyvensenos ugdymą(si) ir fizinio aktyvumo skatinimą | Į ugdymo procesą integruoti „Geros emocinės sveikatos“ ir „Fizinio aktyvumo“ programas | 2023m. sausis-gruodis | Mokymo lėšos | Mokytojos  | Rezultatų aptarimas pedagogų posėdyje, renginio pristatymas tėvams. |
| Organizuoti fizinio aktyvumo renginius, sporto šventes, varžybas. Dalyvauti RIUKKPOS projektuose ir akcijose, „Sveikatiados“ projektuose. | 2023m. balandis-spalis | Intelektiniai ištekliai | Kūno kultūros specialistė, mokytojos | Renginių planas |
| Fizinio aktyvumo skatinimas lauke, atnaujinant priemones. | 2023m. sausis-gruodis | Tėvų mokesčio lėšos | Kūno kultūros specialistė | „Fizinio aktyvumo“ programa |
|  | Atnaujinti priemones specialiųjų poreikių vaikų ugdymui(si) ir parengti metodines rekomendacijas jų įgyvendinimui | Specialiųjų poreikių vaikų inovatyvaus ugdymo(si) proceso patirties ir metodinių rekomendacijų parengimas ir pristatymas | 2023m. II pusmetis | Intelektiniai ištekliai | Logopedė Psichologė | Rekomendacijos pristatytos posėdyje „Mokytojų ir logopedo bendradarbiavimo galimybės“ |
| Bendradarbiauti su VGK ir darželio specialistais, rengiant individualius pagalbos vaikams planus | 2023m. sausis-gruodis | Mokymo lėšos | VGK, mokytojos | Individualūs vaiko pagalbos planai |
| Įgyvendinti inovatyvius ugdymo metodus, įrengtose sensorinės veiklos erdvėse. | 2023m. II pusmetis | Mokymo lėšos, ugdymo lėšos | Direktorė, direktorės pavaduotoja ūkiui | Įrengtos STEAM sienelės. |
| Kurti saugią ugdymosi ir darbo aplinkas | Saugios emocinės ugdymo(si) aplinkos gerinimas | Suburtos įstaigos komandos, kurios teikia idėjas, dalinasi lyderyste | 2023m. sausis-gruodis | Intelektiniai ištekliai | Direktorė, pavaduotoja, mokytojos | Idėjos fiksuojamos pedagogų tarybos posėdžiuose ir susirinkimuose. |
| Geros emocinės programos integravimas į ugdymosi procesą | 2023m. sausis-gruodis | Mokymo lėšos | Mokytojai | Geros emocinės sveikatos programa |
| Dalyvauti socialinio emocinio ugdymo programos „Zipio draugai“ mokymuose, integruoti į PU programą | 2023m. sausis-gruodis | Mokymo lėšos | PU mokytojai | Mokytojai dalyvauja mokymuose ir integruoja programą |
| Palaikyti bendruomenės tarpusaviokomunikavimą ir teigiamą mikroklimatą | Inicijuoti naujus ir stiprinti esamus komunikavimo būdus, palaikant teigiamą mikroklimatą | Organizuoti įstaigoje kūrybines parodas, pramogas, leidžiančias pasireikšti vaiko ir jo šeimos saviraiškai | 2023m. sausis-gruodis | Mokymo lėšos | Mokytojai, meninio ugdymo mokytoja, direktorės pavaduotoja | Veiklų ir renginių viešinimas internetiniame puslapyje, FB puslapyje, uždarose grupių platformose, parodos įstaigos galerijoje. |
|  |  | Organizuoti tradicines ir netradicines šventes (Užgavėnės, Kaziukas, Velykėlės ir kt.) ir išvykas (pagal galimybes–Saugaus eismo mokyklą, Jaunųjų gamtininkų centrą, technikos muziejų, Lėlės teatrą ir kt.) | 2023m. sausis-gruodis | Tėvų mokesčio lėšos | Pavaduotoja ugdymui, mokytojai | Renginių planas, posėdžių protokolai. |
| Dalyvauti miesto kūrybinių projektų veikloje | 2023m. sausis-gruodis | Mokymo lėšos | Pavaduotoja ugdymui, mokytojai | Padėkos už dalyvavimą |
| Rengti bendruomenės susitikimus, mokymus. Sutelkti ir organizuoti vaikų šeimų talkas, tvarkant, puoselėjant, atnaujinant darželio žaidimų kiemą, grupes. | 2023m. | Tėvų mokesčio lėšos, 1,2 proc lėšos | Direktorė, direktorės pavaduotoja ugdymui, psichologė  | Informacija internetinėje svetainėje |
|  | Stiprinti tėvų informavimo sistemą, įtraukiant į ugdymo(si) pasiekimų ir kiekvieno vaiko ūgties analizę. | Elektroninio dienyno „Mūsų darželis“ pagalba, suteikti tėvams galimybę matyti ir analizuoti savo vaikų pasiekimus, numatytus pagalbos būdus | 2023m. II pusmetis | Mokymo lėšos | Direktorės pavaduotoja ugdymui, mokytojos | Informacijos prieinamumas kiekvienam tėvui elektroniniame dienyne <https://musudarzelis.com/>  |
| Tėvų informavimas ir švietimas medijų pagalba. | 2023m. spalis | Tėvų mokesčio lėšos | Pagalbos specialistai, mokytojai | Informacija internetinėje svetainėje |
| Individualios kiekvieno vaiko padarytos pažangos fiksavimas du kartus per metus, lapkritį ir gegužę. Pažanga ir tolesni veiklos planai aptariami individualių pokalbių metu su vaikų tėvais.  | 2023m. | Mokymo lėšos | Mokytojos, pagalbos specialistai | Vertinimo diagramos, individualių pokalbių ataskaitos |

Bendradarbiavimo partneriai

* Vilniaus miesto savivaldybės administracijos ikimokyklinio ugdymo skyrius
* Vilniaus miesto pedagoginė - psichologinė tarnyba
* Vilniaus miesto visuomenės sveikatos biuras
* Viešoji įstaiga „Vaiko labui"
* Vilniaus saugaus eismo mokykla
* Vilniaus miesto savivaldybės administracijos Lazdynų seniūnija
* Vilniaus pradinė mokykla „Žėrutis" „Ąžuolyno progimnazija"
* Vilniaus teatras „LĖLĖ"
* Jaunųjų gamtininkų centras, planetariumas, nacionalinis muziejus
* Vilniaus lopšeliai-darželiai „Lazdynėlis“, „Spygliukas“, „Žibutė“, Santariškių lopšelis-darželis

**Programos rengimui naudoti informacijos šaltiniai:**

Vilniaus lopšelio-darželio “Pakalnutė” strateginis veiklos planas 2020-2024 m.

Metinė veiklos programa 2022 m.

Vilniaus lopšelio-darželio „Pakalnutė” ugdymo programa 2017 m ,

Vaiko pasiekimų aprašas ir BPUP 2022 m.,

Ikimokyklinio ugdymo vaikų pasiekimų aprašas 2016m.